*****

ΚΑΝΟΝΙΣΜΟΣ (ΕΟΚ) αριθ. 2198/83 ΤΗΣ ΕΠΙΤΡΟΠΗΣ

της 25ης Ιουλίου 1983

περί του καθεστώτος εισαγωγής στο Ηνωμένο Βασίλειο ορισμένων κλωστοϋφαντουργικών προϊόντων (κατηγορίας 15 Β) καταγωγής Ταϋλάνδης

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 3589/82 του Συμβουλίου της 23ης Δεκεμβρίου 1982 περί του κοινού καθεστώτος εισαγωγών ορισμένων κλωστοϋφαντουργικών προϊόντων καταγωγής τρίτων χωρών (1), και ιδίως το άρθρο 11,

Εκτιμώντας:

ότι στο άρθρο 11 του κανονισμού (ΕΟΚ) αριθ. 3589/82 καθορίζονται οι όροι θεσπίσεως ποσοτικών περιορισμών· ότι οι εισαγωγές στο Ηνωμένο Βασίλειο κλωστοϋφαντουργικών προϊόντων κατηγορίας 15 Β, καταγωγής Ταϋλάνδης, τα οποία περιλαμβάνονται στο παράρτημα, έχουν υπερβεί το επίπεδο που προβλέπεται στην παράγραφο 3 του εν λόγω άρθρου 11·

ότι, σύμφωνα με τις διατάξεις της παραγράφου 5 του άρθρου 11 του κανονισμού (ΕΟΚ) αριθ. 3589/82, κοινοποιήθηκε στην Ταϋλάνδη στις 4 Ιουλίου 1983 αίτηση διαβουλεύσεων·

ότι, εν αναμονή αμοιβαία αποδεκτής λύσης, η Επιτροπή ζήτησε από την Ταϋλάνδη να περιορίσει προσωρινά, από την ημερομηνία που κοινοποιήθηκε η αίτηση διαβουλεύσεων, τις εξαγωγές των προϊόντων της κατηγορίας 15 Β προς το Ηνωμένο Βασίλειο σε 50 000 τεμάχια· ότι, εν αναμονή του αποτελέσματος των διαβουλεύσεων αυτών, οι εισαγωγές των προϊόντων της εν λόγω κατηγορίας πρέπει να υπάγονται προσωρινά σε ποσοτικό περιορισμό ταυτόσημο αυτού που ζητήθηκε από την προμηθεύτρια χώρα·

ότι, σύμφωνα με τους όρους της παραγράφου 13 του εν λόγω άρθρου 11, η τήρηση των ποσοτικών ορίων εξασφαλίζεται από ένα σύστημα διπλού ελέγχου, σύμφωνα με τις διαδικασίες που καθορίζονται στο παράρτημα VI του κανονισμού (ΕΟΚ) αριθ. 3589/82 ·

ότι τα εν λόγω προϊόντα, τα οποία έχουν εξαχθεί από την Ταϋλάνδη προς το Ηνωμένο Βασίλειο μεταξύ της 4ης Ιουλίου 1983 και της ημερομηνίας ενάρξεως ισχύος του παρόντος κανονισμού, πρέπει να αφαιρεθούν από το καθορισθέν ποσοτικό όριο·

ότι το ποσοτικό αυτό όριο δεν εμποδίζει την εισαγωγή των προϊόντων που καλύπτονται από το όριο αυτό και τα οποία απεστάλησαν από την Ταϋλάνδη πριν από την ημερομήνια ενάρξεως ισχύος του παρόντος κανονισμού·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Κλωστοϋφαντουργικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η εισαγωγή στο Ηνωμένο Βασίλειο των προϊόντων καταγωγής Ταϋλάνδης, της κατηγορίας που περιλαμβάνεται στο παράρτημα, υπόκεινται μέχι 3 Οκτωβρίου 1983 στο προσωρινό ποσοτικό όριο που περιλαμβάνεται στο παράρτημα αυτό, υπό την επιφύλαξη των διατάξεων του άρθρου 2.

Άρθρο 2

1. Η θέση σε ελεύθερη κυκλοφορία των προϊόντων που αναφέρονται στο άρθρο 1, τα οποία απεστάλησαν από την Ταϋλάνδη στο Ηνωμένο Βασίλειο προ της ημερομηνίας ενάρξεως ισχύος του παρόντος κανονισμού, και τα οποία δεν έχουν ακόμη τεθεί σε ελεύθερη κυκλοφορία, πραγματοποιείται με την επιφύλαξη της προσκομίσεως φορτωτικής ή άλλου εγγράφου μεταφοράς που να αποδεικνύει ότι η αποστολή έλαβε πράγματι χώρα κατά την εν λόγω περιόδο.

2. Οι εισαγωγές των προϊόντων της κατηγορίας αυτής που αποστέλλονται από την Ταϋλάνδη στο Ηνωμένο Βασίλειο μετά την έναρξη ισχύος του παρόντος κανονισμού υπόκεινται στο σύστημα του διπλού ελέγχου που προβλέπεται στο παράρτημα VI του κανονισμού (ΕΟΚ) αριθ. 3589/82.

3. Όλες οι ποσότητες των προϊόντων της κατηγορίας αυτής που αποστέλλονται από την Ταϋλάνδη στο Ηνωμένο Βασίλειο από 4 Ιουλίου 1983 ή μετά, και τίθενται σε ελεύθερη κυκλοφορία, αφαιρούνται από το καθορισθέν ποσοτικό όριο. Εντούτοις το προσωρινό αυτο ποσοτικό όριο δεν εμποδίζει την εισαγωγή των καλυπτόμενων προϊόντων, τα οποία όμως έχουν αποσταλεί από την Ταϋλάνδη πριν από την ημερομηνία ενάρξεως ισχύος του παρόντος κανονισμού.

Άρθρο 3

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται μέχρι τις 3 Οκτωβρίου 1983.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Βρυξέλλες, 25 Ιουλίου 1983.

Για την Επιτροπή

Wilhem HAFERKAMP

Αντιπρόεδρος

(1) ΕΕ αριθ. L 374 της 31. 12. 1982, σ. 106.

ΠΑΡΑΡΤΗΜΑ

1.2.3.4.5.6.7.8 // // // // // // // // // Κατη-

γορία

// Κλάση

του Κοινού

Δασμολογίου

// Κώδικας

ΝΙΜΕΧΕ

(1983)

// Περιγραφή εμπορευμάτων

// Τρίτη χώρα

// Κράτος

μέλος

// Μονάδες

// Ποσοτικό

όριο από

4 Ιουλίου έως

3 Οκτωβρίου 1983 // // // // // // // // // 15 Β

// 61.02

Β ΙΙ ε) 1 αα)

ββ)

γγ)

2 αα)

ββ)

γγ)

//

61.02-31, 32, 33, 35, 36, 37, 39, 40 // Εξωτερικά ενδύματα γυναικών, κορασίδων και μικρών παιδίων:

Β. Λοιπά:

Επανωφόρια, αδιάβροχα (συμπεριλαμβανομένων των καπών) και σακκάκια, υφασμένα, δια γυναίκας, κορασίδας και μικρά παιδία, έτερα των ενδυμάτων της κατηγορίας 15 Α, εξ ερίου, βάμβακος ή εκ συνθετικών ή τεχνητών υφαντικών ινών // Ταϋλάνδη // UK // 1 000

τεμάχια // 50 // // // // // // // //